Etter flere år med diskusjoner ble det høsten 2007 bestemt at det skulle bygges nytt velkomstbygg ved museet. Det nye bygget ble tegnet av Lund Hagem Arkitekter og var planlagt ferdigstilt våren 2009. Bygget er en fortsettelse av det gamle, og legger til 900 m² grunnflate. Det har asymmetrisk saltak hvor ene siden er i tre og den andre slakere siden er med torv. Langs mønet er det en langsgående spalte av glass. Andre fremtredende bygningsmaterialer er stål og betong.